क्यान्सरपीडित पत्रकार शेर्मालाई आर्थिक सहयोग
क्यान्सरपीडित पाँचथरका अग्रज पत्रकार कवीन्द्र शेर्मालाई दक्षिण कोरियाबाट प्राप्त आर्थिक सहयोग आज हस्तान्तरण गरिएको छ । घाँटीमा क्यान्सर भई भक्तपुर क्यान्सर अस्पतालमा उपचाररत शेर्माको उपचारका लागि किरात याक्थुङ पापोहाङ शेर्मा सङजुम्भो दक्षिण कोरियाको नेतृत्वमा संकलन गरिएको सो रकम प्रदान गरिएको हो ।
गोरखापत्र अनलाइनकाठमाडौं, माघ ५ गते । क्यान्सरपीडित पाँचथरका अग्रज पत्रकार कवीन्द्र शेर्मालाई दक्षिण कोरियाबाट प्राप्त आर्थिक सहयोग आज हस्तान्तरण गरिएको छ । घाँटीमा क्यान्सर भई भक्तपुर क्यान्सर अस्पतालमा उपचाररत शेर्माको उपचारका लागि किरात याक्थुङ पापोहाङ शेर्मा सङजुम्भो दक्षिण कोरियाको नेतृत्वमा संकलन गरिएको सो रकम प्रदान गरिएको हो ।नेपाल आदिवासी जनजाति पत्रकार महासंघ (फोनिज) को संघीय कार्यालय काठमाडौंमा आयोजित कार्यक्रमबिच उपचाररत शेर्मालाई ३ लाख ८७ हजार रुपियाँ सहयोग हस्तान्तरण गरिएको छ । फोनिजका अध्यक्ष गजुरधन राई र सङ्जुम्भोका नेतृत्वहरूद्वारा संयुक्त रुपमा सहयोग हस्तान्तरण गरिएको हो । हस्तान्तरण गरिएको रकममध्ये ३ लाख ६० हजार रुपियाँ रकम दक्षिण कोरियामा संकलन गरिएको हो भने बाँकी रकम नेपालमै संकलन गरिएको हो । पाँचथरमा रहेर लामो समदेखि पत्रकारिता गर्दैआएका शेर्माको घाँटीमा क्यान्सर भएको छ । उपचारका क्रममा अहिले किमो दिने काम भइरहेको छ । उपचारमा धेरै रकम लाग्ने भएपछि फोनिजलगायत विभिन्न संघ संस्थाले सहयोग अभियान सञ्चालन गरेका छन् ।